CELEX: 62013CN0428
Language: el
Date: 2013-07-26 00:00:00
Title: Υπόθεση C-428/13: Αίτηση προδικαστικής αποφάσεως, την οποία υπέβαλε το Consiglio di Stato (Ιταλία) στις 26 Ιουλίου 2013 — Ministero dell’Economia e delle Finanze και AAMS κατά Yesmoke Tobacco

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/9
            
         Αίτηση προδικαστικής αποφάσεως, την οποία υπέβαλε το Consiglio di Stato (Ιταλία) στις 26 Ιουλίου 2013 — Ministero dell’Economia e delle Finanze και AAMS κατά Yesmoke Tobacco
   (Υπόθεση C-428/13)
   2013/C 313/16
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Εκκαλούντες: Ministero dell'Economia e delle Finanze, Amministrazione Autonoma dei Monopoli di Stato (AAMS)
   
      Εφεσίβλητη: Yesmoke Tobacco SpA
   
      Προδικαστικό ερώτημα
   
   Αντιβαίνει στα άρθρα 8, παράγραφος 2, της οδηγίας 95/59/ΕΚ (1), της 27ης Δεκεμβρίου 1995, και 7, παράγραφος 2, της οδηγίας 2011/64/ΕΕ (2), της 21ης Ιουνίου 2011, τα οποία ορίζουν, αντιστοίχως, ότι ο συντελεστής του αναλογικού φόρου καπνού και το ποσό του παγίου φόρου καπνού «[…] πρέπει να είναι οι αυτοί για όλα τα σιγαρέτα», εθνική διάταξη όπως αυτή του άρθρου 39 octies, παράγραφος 4, του νομοθετικού διατάγματος 504 της 26ης Οκτωβρίου 1995 (όπως έχει τροποποιηθεί με το άρθρο 55, παράγραφος 2-bis, στοιχείο c, του νομοθετικού διατάγματος 78 της 31ης Μαΐου 2010, νυν, κατόπιν τροποποιήσεων, νόμου 122 της 30ής Ιουλίου 2010), η οποία ορίζει ότι ο ειδικός φόρος καταναλώσεως προκειμένου για σιγαρέτα με τιμή λιανικής πωλήσεως χαμηλότερη εκείνης των σιγαρέτων της πλέον ζητούμενης κατηγορίας τιμής ισούται με το 115 % του βασικού ποσού, με αποτέλεσμα να καθορίζεται φόρος με ειδικό ελάχιστο πάγιο συντελεστή για τα σιγαρέτα με χαμηλότερη τιμή πωλήσεως και όχι ελάχιστο ποσό φόρου ισχύον για όλες τις κατηγορίες τιμής των σιγαρέτων, συμφώνως προς τη δυνατότητα που παρέχεται από το άρθρο 16, παράγραφος 7, της οδηγίας 95/59/ΕΚ και από το άρθρο 14, παράγραφος 2, της οδηγίας 2011/64/ΕΕ;
   
      (1)  Οδηγία 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών (ΕΕ L 291, σ. 40).
   
      (2)  Οδηγία του Συμβουλίου 2011/64/ΕΕ, της 21ης Ιουνίου 2011, για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά (ΕΕ L 176, σ. 24).